Odense Adresse-Contoirs Efterretninger, 1817-09-19
Fædrelandet. Kongehuset. Allerede i Søndags Formiddag strømmede Hovedstadens Jndbyggere skareviis ud til Frederiksberg, for der at være Vidner til Deres Majestæters allerhøieste Ankomst. Hs. Høihed Prinds Ferdinand og Hof cheferne modtoge Herskabet i Roeskilde Kro. Deres Excellencer Stiftamtmanden og Overpræsidenten, med andre af Statens første Embedsmænd vare tagne Deres Majestæter, i Møde paa hiin Side Roeskilde. Kjøbenhavns Amts Politiemester tilligemed alle Amtets Sognefogder, der udgjorde, et simpelt men skjønt Korps, vare redne Deres Majestæter imøde. Ved Damhuset, henved 1 Miil fra Kjøbenhavn, holdt Stadens Kommandant med endeel Regimentschefer i Stadsuniform til Hest. Det hele borgerlige Militaire med dets Musikkorpser vare udmarscherede fra Staden om Eftermiddagen, og toge Plads fra Slottet ned af Bakken mod Damhuset, Jnfanteriet paa den ene Side af Veien, det faste Artillerie paa den anden Side, og Feldtartilleriet med 10 Kanoner holdt paa Grønningen ved Søndermarken lige for Slotsporten. Om Aftenen tændtes Begkrandse langs af Frederiksberg Bakke, og Belysningen af disse ydede et skjønt Syn i det særdeles smukke Veir blandt de grønne Træer og den brogede Vrimmel af Mennesker. Den i det sidste Tider saa meget forskjønnede Frederiksberg Bye og nogle Bygninger i Alleen, paa gamle Kongevei og for en stor Deel paa Vesterbroe, vare illuminerede og paa enkelte saaes Transparenter. Det saakaldte Bakkehuus ved Valbybakke, samt Traktør Mathiesens Hauge i Frederiksberg e Bye og Traktør Møllers i Alleen vare meget smagfulde oplyste med Lamper. Kl. 12 bebudedes ved Raketter Deres Majestæters Nærmelse, og omtrent Kl. 12 1/2 ankom Allerhøistsamme med D. K. H. Prindsesserne til Slottet. Paa Slotstrappen modtoges Deres Majestæter og D. K. H. med en skjøn Sang af endeel med Blomsterkrandse smykkede Damer, hvorpaa det borgerlige Feldtartillerie hilsede med 3 Gange 27 Kanonskud. Ved Foden af Frederiksbergbakke gjenlød ved Deres Majestæters Ankomst et almindeligt Hurraraab fra det forsamlede Folk. Noget neden for Bakken paa Landeveien ud for Valby var endeel af Træerne behængte med Blomsterguirlander og Krandse, i hvilke saaes Kongeparrets Navnetræk. Her modtoges Deres Majestæter af 30 unge Piger fra Valbye, iklædt deres Søndags dragt med flettede Haar og Krandse paa Hovedet. De istemmede en af en af Byens meest dannede Landmænd forfattet velmeent Velkomstsang, og bestrøede Veien opad Bakken til Slotsporten med Blomster. En Kommando af Garden til Hest med 2 Trompetere modtog Deres Majestæter ved Damhuset. - Næste Dags Middag Kl. 2 var foranstaltet en landlig Fest paa Grønningen i Haugen uden for den Side af Slottet, som vender mod Staden, der var lige udmærket ved sin hjertelige Simpelhed, som ved den Høitidelighed, hvormed den Udførtes. Efter Foranstaltning af Sognepræsten paa Frederiksberg og Amtets Politiemester havde 50 af Frederiksbergs Byes Ynglinger og Piger forenet sig, under Professor Zincks Anførsel og Veiledning, for i adskillige Dage i Forveien at øve sig i de Sange, der skulde afsynges ved denne landlige Fest. Hr. Professor Zinck, Hr. Slotsforvalter Ochlenschlager og Hr. Slotsgartner Petersen havde foranstaltet ovenmeldte Grønning indhegnet, og i Midten anbragt et smagfuldt grønt Alter, smykket med alle Slags Blomster. Kl. 2 behagede det Deres Majestæter og begge Prindsesserne allernaadigst at lade sig see i Vinduerne af Slottet og derfra at tage den foranstaltede lighed i allernaadigst Øiesyn. Fra Slotskirken, under, Bester. Herskabets Vinduer, gjenlød en lillig og høitidelig Vocalmusik, som paa det skjønneste udførtes af adskillige af Frederiksberg Byes Dammer. Derpaa nærmede de i Slotsgaarden forsamlede unge Piger sig parviis, alle hvidklædte, og med Krandse over Skuldrene, under Akkompagnement af en smuk af Hr. Professor Zinck componeret Jnstrumentalmusik. Foran gik nogle Ynglinger, af hvilke en barDannebrogsflaget, og de øvrige alle Slags Agerdyrkningsredskaber og Kornkrandse, som Symbol paa Danmark Frugtbarhed. Da de vare ankomne paa Grønningen, dannede de adskillige Grupper, og med barnlig Jnderlighed, søgde disse Uskyldige at udtrykke Folkets glade Følelser veddet elskte Kongepars lykkelige Tilbagekomst. J det Vocal musiken fra Kirken gjentagne Gange havde istemt, hvorved den herligste Harmonie frembragtes, blev følgende af Hr. Pastor Grundtvig forfattede Sang afsjungen: Held den Konge hvem Folket ledsaged Stille vemodigt af By, Ham med Jubel det atter modtager, Sangen sig løfter i Sky Saa og ved Soel daler Fuglenes Røst, Hæver sig klar, naar det rødmer i Øst. Held Dig, Konning i Dannemarks Vange: Det er Din Arvegangs=Ret: Fulgt med Taarer, og hilset med Sange, Færdes vor Konninge=Æt: Folket i Skoven har Fuglenes Viis: Kaaren og Sangen er Straalernes Priis. Hil Dig Konge, paa Fædrene=Borgen, Atter Velkommen i Vang! Chor af Fugle Dig venlig i Morgen, Vækker med sødere Sang! Hil Dig Maria vor Dronning saa fiin, Kongen er Prisen og Kongen er Din Hil Dig Konge, som haver paa Borgen Hvad selv i Hytten er Held! Sid lyksalig, med Bod for al Sorgen, Vaagen for Dannemarks Vel! Siden med Taarer vi føle Dit Savn! Sildigste Slægter velsigne Dit Navn! Svag er Stemmen som her Dig har gjæstet, End ligger Kraften i Svøb; Vel at Alt som har Hjerterod fæstet Groer dog i Aarenes Løb, Skiønnere Blomster og høiere Sang, Hjelper os Gud vi Dig bringe engang! Nu ofrede alle de unge Piger Blomsterkrandsene paa Alteret, og begave sig derpaa ned af Bakken. - Det Hele udførtes i allerstørste Orden, og ikke mindste Uorden eller Uheld forstyrrede denne herlige Folkefest. - Det fortjener her at erindres, at den 14 Septbr. for 27 Aar siden holdt Hendes Majestæt vor allernaadigste Dronning Sit høitidelige Indtog i Kongestaden som Kronprindsesse.